b'\n_START_ARTICLE_\nEster Luiga\n_START_PARAGRAPH_\nEster Luiga (s\xc3\xbcndinud K\xc3\xa4ppa; 23. oktoober 1928 Haapsalu \xe2\x80\x93 9. aprill 2009 Tallinn) oli Eesti arst (meditsiinikandidaat) ja purjesportlane._NEWLINE_Ta \xc3\xb5ppis aastatel 1942\xe2\x80\x931944 Haapsalu 1. Keskkoolis ja l\xc3\xb5petas aastal 1947 Tallinna 8. Keskkooli. Aastal 1953 l\xc3\xb5petas ta Tartu Riikliku \xc3\x9clikooli arstiteaduskonna, aastal 1966 kaitses ta meditsiinikandidaadi v\xc3\xa4itekirja._NEWLINE_Maetud Tallinna Aleksander Nevski kalmistule.\n_START_SECTION_\nIsiklikku\n_START_PARAGRAPH_\nTema abikaasa Peeter Luiga oli Eesti keemik, keemiateaduste kandidaat. Tema ema Erika K\xc3\xa4ppa, isa Eduard K\xc3\xa4ppa ja vend Albert K\xc3\xa4ppa olid purjesportlased.'